 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 15 Mαρτίου 2016**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Καθημερινά οι Υπηρεσίες του δήμου μας εργάζονται για το νησί και τους πολίτες με μικρές και μεγάλες παρεμβάσεις σε όλες τις δημοτικές κοινότητες.

Έτσι πέρα από τα εξελισσόμενα έργα που υλοποιούνται από ιδιωτικά συνεργεία με ίδιους πόρους του δήμου μας ή χρηματοδοτούνται από Ευρωπαϊκά προγράμματα την εβδομάδα, από **Τρίτη, 15-03-2016 ως Παρασκευή, 18-03-2016** προγραμματίζεται να εκτελεστούν οι παρακάτω εργασίες ανά Δημοτική Κοινότητα:

1. **Δημοτική Κοινότητα Κω**
	* Διαμόρφωση αύλειου χώρου κτιρίου «Φιλαρμονικής»
	* Βελτίωση βατότητας πεζοδρομίων οικοδομικού τετραγώνου 4ου Δημοτικού Σχολείου Κω
	* Αντικατάσταση φθαρμένων πλακών στην συμβολή των οδών Παπαθεοφάνους και Αν. Λαουμτζή
	* Αποκομιδή και μεταφορά προϊόντων κλάδευσης
	* Συντήρηση οδοστρωμάτων στην πόλη (επούλωση λάκκων)
2. **Δημοτική Κοινότητα Ασφενδιού**
	* Εργασίες αποκομιδής ογκωδών αντικειμένων
	* Μεταφορά φερτών υλικών στον χώρο στάθμευσης Ζιάς
	* Συντηρήσεις- αποψιλώσεις - καθαρισμός στην περιοχή της Ευαγγελίστριας
	* Συντήρηση οδικού φωτισμού στο Τιγκάκι
	* Εξομάλυνση αγροτικού δρόμου στον Προφήτη Ηλία
3. **Δημοτική Κοινότητα Πυλίου**
* Ελαιοχρωματισμός περίφραξης Παιδικού Σταθμού
* Δεντροφυτεύσεις στο γήπεδο 5Χ5
* Καθαριότητα κεντρικού δρόμου και πλατείας Αγ. Νικολάου
1. **Δημοτική Κοινότητα Αντιμάχειας**
	* Μεταφορά φωτιστικών σωμάτων από τον οδικό κύκλο στο Εργοτάξιο Ηρακλειδών
	* Κλάδευση δέντρων και αποψίλωση στον οικισμό Μαστιχαρίου
	* Τοποθέτηση τριών (3) νέων φωτιστικών σωμάτων (Δημοτικό δίκτυο) σε πεζοδρόμιο εντός σχεδίου πόλεως Μαστιχαρίου (μετά τα ενοικιαζόμενα δωμάτια του κ.Παρπούκια)
2. **Δημοτική Κοινότητα Καρδάμαινας**
	* Συντήρηση και επισκευή του Δικτύου Ηλεκτροφωτισμού στην περιοχή Τσουκαλαριά
	* Καθαρισμός και μεταφορά μπάζων ποταμών
	* Κλάδευση και καθαρισμός στον κεντρικό δρόμο από πλατεία έως ξενοδοχείο SUNNY VIEW (συνεχιζόμενο)
	* Κλάδευση δένδρων στην κεντρική πλατεία και στο μικρό πάρκο Ταχυδρομείου (συνεχιζόμενο)
3. **Δημοτική Κοινότητα Κεφάλου**
* Αποκατάσταση βλαβών σε δίκτυα της ΔΕΥΑΚ
* Αγροτική οδοποιία